अति प्रभावित जिल्लाहरूका किसानलाई राहतस्वरूप आगामी ८ जेठसम्ममा धानको बीउ उपलब्ध गराउन सरकार लागिपरेको छ, तर गाउँहरूमा बीउ पाए पनि ब्याड राख्न सक्ने अवस्था छैन। सरकारले किसानलाई साना पशुपन्छी पनि अनुदानमा दिन लागेको छ। घाइते पशुपन्छीको उपचारका लागि प्रधानमन्त्री राहत कोषबाट शुरूमा रु.२ करोड ५० लाख निकासा भएको छ, तर बारम्बारको पराकम्पनका कारण कृषकहरू काममा फर्कन सकेकै छैनन्। पूर्व कृषि सचिव हरि दाहाल घरबास नै नभएका किसानहरूलाई कृषि उत्पादन बढाउन साँच्चै गाह्रो पर्ने बताउँछन्। (हे. बक्स)
